b'\n_START_ARTICLE_\nMarkazitas\n_START_PARAGRAPH_\nMarkazitas\xc2\xa0\xe2\x80\x93 sulfid\xc5\xb3 klas\xc4\x97s mineralas, FeS\xe2\x82\x82. Jame gali b\xc5\xabti \xc4\xafvairi\xc5\xb3 priemai\xc5\xa1\xc5\xb3: Ni (iki 6\xc2\xa0%), As, Sb, Ti, Co ir kt._NEWLINE_Kristalai rombin\xc4\x97s singonijos. B\xc5\xabna \xc5\xbealvario geltonos spalvos \xc5\xbealsvo atspalvio. Metalo blizgesio, kietumas 6-6,5, tankis 4800-4900 kg/m\xc2\xb3, trapus, skalumas netobulas, l\xc5\xab\xc5\xbeis nelygus._NEWLINE_Susidaro hidroterminiu (randamas hidrotermini\xc5\xb3 proces\xc5\xb3 metu susiformavusiose gyslose, kartu su piritu, sfaleritu, chalkopiritu, cinoberiu ir kt. sulfidais), egzogeniniu b\xc5\xabdu. \xc5\xbdem\xc4\x97s pavir\xc5\xa1iuje greitai oksiduojasi sudarydamas gele\xc5\xbeies oksidus, hidroksidus ir sulfatus._NEWLINE_Naudojamas sieros r\xc5\xabg\xc5\xa1\xc4\x8diai gaminti.'